
R E F E R A T  D E  A P R O B A R E
privind aprobarea tipului de suport alimentar acordat eleveilor Școlii Gimnaziale ”Horea, Cloșca și Crișan” din municipiul Brad, județul 
Hunedoara, atât pentru nivelul primar, cât și pentru nivelul 
gimnazial, în cadrul Programului - pilot de acordare a unui 
suport alimentar pentru preșcolarii și elevii din 350 de
 unități de învățământ preuniversitar de stat



	Conform prevederilor art. 1 alin 1 din O.U.G. nr. 105/2022 privind aprobarea continuării Programului - pilot de acordare a unui suport alimentar pentru preșcolarii și elevii din 350 de unități de învățământ preuniversitar de stat, „în anul şcolar 2022-2023, pe perioada desfăşurării cursurilor, preşcolarilor şi elevilor din 300 de unităţi de învăţământ preuniversitar de stat, denumite în continuare unităţi-pilot, li se acordă, zilnic, cu titlu gratuit, un suport alimentar constând într-o masă caldă sau într-un pachet alimentar, în cazul în care masa caldă nu poate fi asigurată, în limita unei valori zilnice de 15 lei/beneficiar, inclusiv taxa pe valoarea adăugată”.
	În cadrul acestui Program, din municipiul Brad este cuprinsă Școala Gimnazială „Horea, Cloșca și Crișan” Brad, cu un număr total de 447 elevi din care: 258  elevi învățământ primar și 189 elevi învățământ gimnazial. 
	Conform prevederilor art. 2 alin. 5 din Normele metodologice de aplicare a O.U.G. nr. 105/2022 privind aprobarea continuării Programului - pilot de acordare a unui suport alimentar pentru preșcolarii și elevii din 350 de unități de învățământ preuniversitar de stat, „la solicitarea directorului unității de învățământ, cu aprobarea consiliului de administrație, ordonatorul principal de credite al unității/subdiviziunii administrativ - teritoriale a municipiului supune aprobării consiliului local diferențierea tipului de suport alimentar pe niveluri de învățământ, în funcție de specificul unității de învățământ dat de structura ciclurilor de învățământ, de dispunerea geografică, de programul școlar al elevilor sau alți factori”.
Astfel, prin adresa  nr. 1492/18.10.2022, înregistrată la Primăria Municipiului Brad sub nr. 52572/18.10.2022, directorul Școlii Gimnaziale ”Horea, Cloșca și Crișan” Brad a solicitat supunerea aprobării Consiliului Local al Municipiului Brad a tipului de suport alimentar, constând în pachet alimentar, ce se va acorda elevilor acestei unități de învățământ, atât pentru nivelul primar, cât și pentru nivelul gimnazial, în cadrul Programului - pilot de acordare a unui suport alimentar pentru preșcolarii și elevii din 350 de unități de învățământ preuniversitar de stat. Suportul alimentar care se va acorda elevilor a fost aprobat prin Hotărârea Consiliului de Administrație din data de 30.09.2022.
	În contextul celor de mai sus am inițiat prezentul proiect de hotărâre prin care  am propus  aprobarea tipului de suport alimentar, constând în pachet alimentar, ce se va acorda elevilor Școlii Gimnaziale „Horea, Cloșca și Crișan” Brad, atât pentru nivelul primar, cât și pentru nivelul gimnazial, și-l supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile art. 1 alin. 1, art. 2 alin. 1, art. 3 alin. 1, alin. 3 și alin. 5 - 7 din O.U.G. nr. 105/2022 privind aprobarea continuării Programului - pilot de acordare a unui suport alimentar pentru preșcolarii și elevii din 350 de unități de învățământ preuniversitar de stat, ale  art. 2 alin. 5 din Normele metodologice de aplicare a prevederilor O.U.G. nr. 105/2022 privind aprobarea continuării Programului - pilot de acordare a unui suport alimentar pentru preșcolarii și elevii din 350 de unități de învățământ preuniversitar de stat, aprobate prin H.G. nr. 1152/2022,  ale  art. 129 alin. 2 lit. d,  alin. 7 lit. a și alin. 14 din  O.U.G.  nr. 57/2019 privind Codul administrativ, cu modificările şi completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.  

